OpenLLM-France/wikimedia huggingface dataset:
# Pseudozoysia

Pseudozoysia és un gènere monotípic de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins. La seva única espècie: Pseudozoysia sessilis Chiov., és originària de Somàlia.
Planta perenne, amb culms de 10-15 cm, lígula amb una franja de pèls. Inflorescència composta de raïms. Raïms al llarg d'un eix central; en un fals pic multilateral; oblonga; tenint 2 espiguetes fèrtils en cadascuna. Raquis obsolet. Espiguetes en parells. Espiguetes fèrtils sèssils; 2 al raïm; la part superior més petita.

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 3 febrer 2010].
* ↑ «Pseudozoysia». Tropicos.org. Missouri Botanical Garden. [Consulta: 6 febrer 2010].
* ↑ Grassbase - The World Online Grass Flora

## Enllaços externs

* Grassbase - The World Online Grass Flora (anglès)
# Pimería Alta

La Pimería Alta (terra alta dels Pimes) fou una àrea del segle xviii a la Província de Sonora i Sinaloa al Virregnat de Nova Espanya, que comprenia parts que actualment és el sud d'Arizona als Estats Units i el nord de Sonora a Mèxic.
La zona deu el seu nom als pimes i als estretament relacionats Tohono O'odham (papago), amerindis que vivien al desert de Sonora. La Pimería Alta fou el lloc on el missioner jesuïta pare Eusebio Kino va establir les missions espanyoles al desert de Sonora a finals del segle xvii i principis del segle xviii. Cap al 1751 va tenir lloc una important revolta pima contra les autoritats espanyoles.

## Bibliografia

* Albrecht Classen, "Transcultural Encounters: German Jesuit Missionaries in the Pimería Alta," in Martinson, Steven D. / Schulz, Renate A. (eds./Hrsg.), Transcultural German Studies / Deutsch als Fremdsprache: Building Bridges / Brücken bauen (Bern, etc., Peter Lang, 2008) (Jahrbuch für Internationale Germanistik, Reihe A: Kongressberichte, 94).

## Referències

* ↑ Kino y la Pimería Alta
* ↑ Pimería Alta Missions Arxivat 2013-12-03 a Wayback Machine. a wmf.org
# Campionat d'Europa de billar de carambola quadre 47/1

El Campionat d'Europa de billar de carambola quadre 47/1 (fins 1948 quadre 45/1) fou una competició de billar. Inicialment fou organitzada per la Union Internationale des Fédérations des Amateurs de Billard (UIFAB) i des de 1958 per la CEB (Confédération Européenne de Billard).

## Historial

Font: Llegenda  Campionat disputat en modalitat 45/1
| Num. | Any | Seu | Campió | P. | Finalista | P. |
| 01 | 1932 | París | Jean Albert | 12,74 | Jacques Davin | 15,04 |
| 02 | 1947 | Montpeller | Piet de Leeuw | 25,96 | Jean Albert | 12,98 |
| 03 | 1948 | Amsterdam | Piet de Leeuw | 25,92 | Piet van de Pol | 19,14 |
| 04 | 1953 | Metz | Piet van de Pol | 11,92 | Clément van Hassel | 11,47 |
| 05 | 1960 | Lieja | Emile Wafflard | 23,07 | Joseph Vervest | 21,76 |
| 06 | 1962 | Nijmegen | Laurent Boulanger | 17,39 | Antoine Schrauwen | 22,78 |
| 07 | 1963 | Sant Sebastià | José Gálvez | 15,80 | Laurent Boulanger | 11,99 |
| 08 | 1964 | Düren | Antoine Schrauwen | 16,26 | Henk Scholte | 15,88 |
| 09 | 1965 | Apeldoorn | Laurent Boulanger | 17,66 | Tini Wijnen | 19,61 |
| 10 | 1966 | Zwanenburg | Jean Marty | 25,64 | Laurent Boulanger | 18,44 |
| 11 | 1967 | Marcq-en-Barœul | Jean Marty | 35,00 | Antoine Schrauwen | 26,33 |
| 12 | 1969 | Maassluis | Dieter Müller | 19,26 | Hans Vultink | 26,02 |
| 13 | 1970 | Duisburg | Dieter Müller | 23,86 | Roland Dufetelle | 18,86 |
| 14 | 1973 | Granollers | José Gálvez | 22,82 | Dieter Müller | 21,30 |
| 15 | 1974 | Düsseldorf | Hans Vultink | 21,21 | Raymond Ceulemans | 22,68 |
| 16 | 1975 | Beverwijk | Dieter Müller | 27,20 | Hans Vultink | 33,03 |
| 17 | 1976 | Duisburg | Raymond Ceulemans | 24,63 | Francis Connesson | 25,15 |
| 18 | 1977 | Nancy | Ludo Dielis | 41,68 | Dieter Müller | 33,58 |
| 19 | 1978 | Heeswijk-Dinther | Francis Connesson | 28,35 | Christ van der Smissen | 29,66 |
| 20 | 1979 | Aix-les-Bains | Ludo Dielis | 29,10 | Klaus Hose | 28,55 |
| 21 | 1980 | Terneuzen | Ludo Dielis | 38,57 | Francis Connesson | 38,00 |
| 22 | 1981 | Moyeuvre-Grande | Fonsy Grethen | 21,42 | Ludo Dielis | 22,88 |
| 23 | 1982 | Lucerna | Thomas Wildförster | 33,33 | Francis Connesson | 37,34 |
| 24 | 1984 | Odense | Marco Zanetti | 21,54 | Willy Wesenbeek | 15,70 |
| 25 | 1986 | Baden | Wolfgang Zenkner | 33,33 | Marco Zanetti | 32,43 |
| 26 | 1990 | Sint Annaparochie | Fonsy Grethen | 21,81 | Thomas Wildförster | 14,28 |
| 27 | 1991 | Ieper | Peter de Backer | 17,89 | Thomas Wildförster | 16,79 |
| 28 | 1992 | Bad Mondorf | Stephan Horvath | 18,83 | Frédéric Caudron | 28,44 |
| 29 | 1993 | Bad Mondorf | Fabian Blondeel | 24,31 | Martin Horn | 21,92 |
| 30 | 1994 | Viena | Peter de Backer | 29,13 | Stephan Horvath | 32,14 |
| 31 | 1996 | L'Haÿ-les-Roses | Martin Horn | 26,17 | Peter de Backer | 16,60 |
| 32 | 2004 | Hoeselt | Frédéric Caudron | 56,81 | Patrick Niessen | 58,33 |

## Referències

* ↑ «Billard - Europameisterschaften (Cadre 45/1 bzw. ab 1952/53 47/1)». sport-komplett.de. [Consulta: 9 setembre 2020].
# Agència Índia d'Investigació Espacial

La Indian Space Research Organisation (ISRO, en hindi भारतीय अंतरिक्ष अनुसंधान संगठन i en català Agència Índia d'Investigació Espacial) és l'agència espacial de l'Índia. Va ser fundada el 1969 i té la seu a la ciutat de Bangalore.
El seu primer satèl·lit artificial indi, anomenat Aryabhata, va ser llançat el 19 d'abril 1975 amb un vehicle de llançament soviètic Kosmos-3M.
La seva primera sonda espacial lunar, Chandrayaan 1 va ser llançada el 21 d'octubre de 2008, va estar 312 dies en orbita lunar, fent 3400 voltes. La missió Chandrayaan 2, que pretenia allunar, va fracassar en el darrer moment en 2019.
El 23 d'agost de 2023, l'Índia es va convertir en el primer país a aterrar amb èxit una nau espacial a prop del pol sud de la Lluna quan l'Organització Índia d'Investigació Espacial va completar amb èxit la seva missió a la Lluna. La missió lunar índia, Chandrayaan 3, va veure l'èxit d'aterratge suau del seu aterratge Vikram a les 18.04 IST (12.34 GMT) a prop del pol sud lunar poc explorat en una primera mundial per a qualsevol programa espacial.

## Programes notables

* Mars Orbiter Mission
* Chandrayaan 1
* Chandrayaan 3

## Vehicles de llançament

* Augmented Satellite Launch Vehicle
* Geosynchronous Satellite Launch Vehicle Mark III
* Polar Satellite Launch Vehicle
* Small Satellite Launch Vehicle

## Referències

* 1 2 Mann, Adam. «ISRO: The Indian Space Research Organization». Space.com. [Consulta: 13 febrer 2023].
* ↑ «Aryabhata». ISRO. [Consulta: 13 febrer 2023].
* ↑ Segura, Xavi. «L’Índia fracassa a l’últim minut en el seu intent d’arribar a la Lluna». Catalunya Diari, 07-09-2019. [Consulta: 20 agost 2023].
* ↑ Dhillon, Amrit «India lands spacecraft near south pole of moon in world first» (en anglès). The Guardian, 23-08-2023 [Consulta: 23 agost 2023].
* ↑ «Chandrayaan-3 Live Updates: ‘Dawn of new India,’ says PM Modi as ISRO lands spacecraft on the Moon» (en anglès). Indian Express, 23-08-2023. [Consulta: 23 agost 2023].
* ↑ «La NASA detecta agua en la superficie de la Luna» (en castellà). El Mundo, 28-09-2009. [Consulta: 20 agost 2023].

## Enllaços externs

* Web oficial
# Resolució 1321 del Consell de Seguretat de les Nacions Unides

La Resolució 1321 del Consell de Seguretat de les Nacions Unides fou adoptada per unanimitat el 20 de setembre de 2000. Després de recordar les resolucions 1270 (1999), 1289, 1313 (2000) i 1317 (2000) sobre la situació a Sierra Leone, el Consell va ampliar el mandat de la Missió de les Nacions Unides a Sierra Leone (UNAMSIL) fins al 31 de desembre de 2000.
En ampliar el mandat de la UNAMSIL, el Consell també va decidir revisar la situació abans del 31 d'octubre de 2000. El secretari general Kofi Annan, en el seu sisè informe sobre Sierra Leone, va recomanar estendre sis mesos el mandat de la UNAMSIL i un augment del component militar a 20.500 i 260 observadors militars.

## Referències

* ↑ «Security Council extends Sierra Leone mission until 31 December». United Nations, 20-09-2000.
* ↑ Annan, Kofi. «Sixth report of the Secretary-General on the United Nations Mission in Sierra Leone». United Nations, 24-08-2000.

## Vegeu també

* Llista de resolucions del Consell de Seguretat de les Nacions Unides 1301 a la 1400 (2000 - 2002)
* Guerra Civil de Sierra Leone

## Enllaços externs

* PDF Text de la Resolució a UN.org
# Luis María Unamuno Irigoyen

Luis María Unamuno Irigoyen (Abadiño, Biscaia, 8 de setembre de 1873 -Madrid, 2 d'octubre de 1943) va ser un micromicetòleg basc i frare agustí.

## Biografia

Doctor en Ciències Naturals i Director del Laboratori de Micologia del Reial Jardí Botànic de Madrid. Va ser deixeble de R. González Fragoso. Va retornar a Espanya des de les Filipines en 1898 i va ser professor de ciències naturals a Tapia de Casariego i Llanes, on va conrear la micologia. Va realitzar un esbós de la flora fúngica asturiana molt notable, especialment en relació als micromicets, encara que emmalalteix d'alguns errors. El 1927 es va traslladar a Madrid, succeint a González Fragoso en el Reial Jardí Botànic. Va ser membre de la Reial Acadèmia de Ciències Exactes, Físiques i Naturals entre moltes altres associacions científiques, tant nacionals com a internacionals.

## Honors
### Epònims

* (Asteraceae) Hieracium myriadenum Boiss. & Reut. ex Rchb. var. unamunoi C.Vicioso
* (Asteraceae) Pilosella unamunoi (C.Vicioso) Mateo

## Referències

* ↑ Biografia Arxivat 2016-08-05 a Wayback Machine. al web de la RAC
* ↑ Anales Jard. Bot. Madrid 2: 235 1942
* ↑ Flora Montiber. 32: 66 2006
* ↑ Es poden consultar els tàxons descrits per aquest autor a International Plant Names Index (anglès)

## Enllaços externs

* «Detall de l'autor» (HTML) (en anglès). Índex Internacional de Noms de Plantes. International Organization for Plant Information (IOPI).
* Nota biogràfica per Francisco Teixidó Gómez Arxivat 2009-06-02 a Wayback Machine.
# Purna (ciutat)

Purna és una ciutat i municipi del districte de Parbhani a Maharashtra a l'Índia. Està situada a 19° 11′ N, 77° 03′ E﻿ / ﻿19.18°N,77.05°E﻿ / 19.18; 77.05. Consta al cens del 2001 amb una població de 33.23 habitants. El seu nom històric fou Lasena.

## Referències

* Purna
* Cens de l'Índia, 2001
Viccionari
# Recerca i innovació a la Unió Europea

La Recerca i innovació a la Unió Europea són considerats per la Comissió Europea com un mitjà per crear ocupació.

## Programa Marc de Recerca i Desenvolupament

La Unió Europea (UE) produeix bona part dels coneixements mundials, però es troba endarrerida davant Amèrica del Nord i Japó, pel que fa a la comercialització d'aquests coneixements. Per això la UE va incrementar la despesa en recerca, perquè el 2010, arribés al 3% del PIB de la unió. Sobre aquest punt el Comissari Europeu de Recerca, Innovació i Ciència, Janez Potocnik, presumia que no s'aconseguiria aquest objectiu perquè fins al 2005 no s'havien fet veritables esforços.
La UE redacta de tant en tant els "Programes Marc" de Recerca. Així des de 2007 i fins al 2013 es troba en marxa el VII Programa Marc de Recerca i Desenvolupament (FP7).

## Medi ambient

Amb fons de la UE es financen investigacions sobre la fusió nuclear, alternativa a la fissió nuclear a través del projecte ITER el reactor es construirà a Cadarache (França).
D'altra banda, els premis europeus a l'energia solar són un guardó, atorgat anualment per la Unió Europea, qué premia les iniciatives a favor de la conservació del medi ambient i el suport de l'energia solar. El premi és concedit en diverses categories atenent a les diferents iniciatives, bé siguin particulars o socials.

## Vegeu també

* Agència Espacial Europea
* Sistema Galileo
* Institut Europeu d'Innovació i Tecnologia

## Referències

* 1 2 «Panorama» (en castellà). Europa sep.2007, 2007. [Consulta: 8 abril 2013].
* ↑ «Crisis en el campo de la investigación en la UE» (en castellà). Deutsche Welle 20.07.2005, 2005. [Consulta: 8 abril 2013].
* ↑ «Premios europeos a la energía solar» (en castellà). Deutsche Welle 08.12.2006, 2006. [Consulta: 8 abril 2013].

## Enllaços externs

* I+DT info, revista editada per la Comissió Europea. Tracta de l'actualitat científica europea i dels resultats de la recerca.
* Servei d'informació comunitari sobre recerca i desenvolupament Arxivat 2004-10-12 a Wayback Machine.
* Índex de recerca
# Cal Xic (Navars)

Cal Xic és una masia de Navars (Bages) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia orientada a l'est. Tipus II de la classificació de J. Danés. De tres plantes, simètric, amb un finestral de mig punt a la tercera. Ampliació a la banda esquerra. Construccions annexes. Material de construcció = Pedra i fang.

## Història

L'edifici fou construït entre 1862 i 1869 segons consta en diverses inscripcions. Abans era anomenat cal chic de garrigues.

## Referències

* 1 2 «Cal Xic». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 octubre 2018].
# Albert III de Namur

Albert III de Namur (nascut vers 1027), va ser comte de Namur de 1063 a la seva mort. Era fill d'Adalbert II, comte de Namur, i de Regelinda de Verdun (o de Lotaríngia).

## Biografia

De 1071 a 1072, va ajudar a Riquilda d'Hainaut, comtessa de Flandes i d'Hainaut a lluitar contra Robert el Frisó, però la comtessa fou derrotada i va haver de renunciar a Flandes. El 1076, sostingut per Matilde de Canossa, va reivindicar el ducat de Bouillon, considerant tenir drets per part de la seva mare, i va combatre contra Jofré de Bouillon per fer valer les seves pretensions. Durant una batalla prop de Dalhem, va matar el comte palatí Herman II de Lotaríngia (20 de setembre de 1085), el que el va fer caure en desgràcia amb l'emperador alemany.
Finalment, amb la Trève de Déu de 1086, el bisbe de Lieja va aconseguir fer ajustar la pau entre els bel·ligerants, en benefici de Godofreu.
El 1099, el bisbe Otbert de Lieja de Liège li va donar el comtat de Brunengeruz. Apareix encara en un diploma de 1101 associat al seu fill Godofreu, mentre que aquest últim sembla ja governar sol el 1105.

## Matrimoni i fills

Es va casar vers el 1065 amb Ida de Saxònia († 1102), vídua de Frederic de Luxemburg, duc de Baixa Lotaríngia i que sembla filla de Bernat II, duc de Saxònoa. Van tenir 5 fills:
* Godofreu I (1068 † 1139), comte de Namur
* Enric (1070 † 1138), comte de La Roche
* Frederic († 1121), bisbe de Lieja de 1119 a 1121
* Albert († 1122), comte de Jaffa
* Alix (1068 † després de 1124), casada el 1083 amb Otó II (1065 † abans de 1131), comte de Chiny

## Font

* Biographie nationale de Belgique, vol. 1, Albert III
# Lachapelle-sous-Chaux

Lachapelle-sous-Chaux és un municipi francès, es troba al departament del Territori de Belfort i a la regió de Borgonya - Franc Comtat. L'any 1999 tenia 625 habitants.

## Geografia

Se situa a pocs quilòmetres del peu dels Vosges.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 443 | 456 | 543 | 607 | 577 | 625 | 672 |

## Enllaços externs

* Lloc web del municipi
# Resolució 1323 del Consell de Seguretat de les Nacions Unides

La Resolució 1323 del Consell de Seguretat de les Nacions Unides fou adoptada per unanimitat el 13 d'octubre de 2000. Després de recordar les resolucions 1273 (1999), 1291 (2000), 1304 (2000) i 1316 (2000) sobre la situació a la República Democràtica del Congo, el Consell va ampliar el mandat de la Missió de les Nacions Unides a la República Democràtica del Congo (MONUC) fins al 15 de desembre de 2000.
El Consell de Seguretat va deplorar la continuació de les hostilitats a la República Democràtica del Congo, la manca de cooperació amb les Nacions Unides i la manca de progrés cap a un diàleg nacional. Va expressar la seva preocupació per les conseqüències del conflicte sobre la situació humanitària i de drets humans al país, inclosa l'explotació il·legal de recursos naturals. Durant la reunió, els membres del Consell van dir que calia avançar respecte a les resolucions anteriors sobre el conflicte en dos mesos, amb amenaces de rescindir la MONUC.

## Referències

* ↑ «Security Council extends mission in the Democratic Republic of the Congo until 15 December». United Nations, 13-10-2000.
* ↑ Durch, William J. Twenty-first-century peace operations. US Institute of Peace Press, 2006, p. 266. ISBN 978-1-929223-92-3.

## Vegeu també

* Llista de resolucions del Consell de Seguretat de les Nacions Unides 1301 a la 1400 (2000 - 2002)
* Segona Guerra del Congo

## Enllaços externs

* PDF Text de la Resolució a UN.org
# Ennio Sangiusto

Ennio Reggente, conegut com a Ennio Sangiusto (Trieste 1937 - Milà 2007) va ser un cantant italià que va estar actiu entre els anys 1957 i 1967.
Va iniciar la seva carera com ballarí a Trieste. Va ser el precursor a itàlia del ball del twist. Va participar en el Festival de Sanremo, el 1963, on va presentar dues cançons: Le voci cantada junt amb Luciano Tajoli i La ballata del pedone cantada junt el Quartetto Radar.

## Discografia parcial
### 45 rpm

* 1960: The Twist/Amico charleston (Astraphon, PN 4104)
* 1960: Montecarlo/And the heavens cried (Astraphon, PN 4109)
* 1961: Hello Mary Lou/Amico charleston (Meazzi, M 01132)
* 1962: Speedy Gonzales/Il pirata (del twist) (Meazzi, M 01153; con I Kent)
* 1962: L'ho soltanto baciata/Gigolò (Meazzi, M 01157)
* 1962: Habibi Twist/Mexico (Meazzi, M 01158)
* 1962: Rivivere/Briciole di luna (Meazzi, M 01171)
* 1962: Ay que calor/Lanterna blu (Meazzi, M 01172)
* 1963: Le voci/Gilda (Meazzi, M 01190)
* 1963: La ballata del pedone/Bussicabombaio (Meazzi, M 01191)
* 1964: Non è finita/Giuseppina (Meazzi, M 01254)
* 1965: El porompompero/Sei tornata (Meazzi, M 01279)

## Bibliografia

* Eddy Anselmi, Festival di Sanremo. Almanacco illustrato della canzone italiana, edizioni Panini, Modena, alla voce Ennio Sangiusto
# Psychotria taitensis

La Psychotria taitensis és una espècie de plantes amb flor del gènere Psychotria de la família Rubiàcia. Aquest arbre és endèmic de Kenya, en la zona del Mont Kasigau Arxivat 2010-06-25 a Wayback Machine. del districte de Taita Taveta. El seu nom científic fa referència a l'emplaçament geogràfic on se'l troba i a l'ètnia Taita (una de les tribus de Kenya) que habita la zona.

## Referències

* Bernard Verdcourt, D. Bridson Rubiaceae (Part 3), en l'obra R.M.Polhill, ed. Flora of Tropical East Africa Rotterdam: A.A.Balkema, 1991 (8a. ed. ISBN 9061913578)

## Enllaços externs

* The International Plant Names Index (anglès)
# Jeremy Allen White

Jeremy Allen White (Nova York, 18 de febrer de 1991) és un actor estatunidenc de cinema i televisió. És conegut per haver interpretat a Phillip «Lip» Gallagher en la sèrie comèdia dramàtica de televisió Shameless i a Carmy (Carmen) en la sèrie The Bear.
White ha aparegut en diverses pel·lícules, incloent Beautiful Ohio, The Speed of Life, Afterschool, Twelve i After Everything.

## Joventut

Abans de conèixer-se, els pares de White s'havien traslladat a la ciutat de Nova York per continuar amb una carrera professional. Després de conèixer-se, actuar durant uns quants anys a l'escenari i casar-se, la parella va acabar amb la seva carrera professional i va obtenir feines que els ajudessin a donar suport a la seva nova família.
Durant l'escola primària, White va ser ballarí, específicament de ballet, jazz i claqué. Als 13 anys, quan va entrar a un nou programa de ball de secundària, va decidir deixar de ballar i va decidir actuar. White va començar per interpretar a Phillip «Lip» Gallagher a Shameless quan va començar l'escola secundària.

## Vida personal

White té dues filles amb l'actriu Addison Timlin. Ezer Billie White, nascuda el 20 d'octubre de 2018 i Dolores Wild, nascuda el desembre de 2020. La parella es va casar el 18 d'octubre de 2019.

## Filmografia
### Pel·lícules

| Any | Títol | Paper | Notes |
| 2006 | Beautiful Ohio | Jove Clive | |
| 2007 | The Speed of Life | Sammer | |
| 2008 | Afterschool | Dave | |
| 2010 | Twelve | Charlie | |
| 2012 | The Time Being | Gus | |
| 2012 | Movie 43 | Kevin Miller | |
| 2013 | Bad Turn Worse | Bobby | |
| 2014 | Rob the Mob | Robert Uva | |
| 2015 | You Can't Win | Smiler | |
| 2018 | After Everything | Elliot | |
| 2019 | Viena and the Fantomes | | Complet |
| 2019 | Chasing You | Ben | Curtmetratge |
| TBA | The Rental | | Postproducció |

### Televisió

| Any | Títol | Paper | Notes |
| 2006 | Conviction | Jack Phelps | Episodi «Deliverance» |
| 2007 - 2008 | Law & Order | Jeremy / Andy Steel | Paper de convidat; 2 episodis |
| 2010 | Law & Order: Special Victims Unit | Michael Parisi | Episodi «Torch» |
| 2011 - 2021 | Shameless | Phillip «Lip» Gallagher | Paper principal |
| 2018 | Homecoming | Shrier | |
| 2022 - present | The Bear | Carmy | Paper principal |

## Premis i nominacions

| Any | Obra nominada | Premi | Categoria | Resultat |
| 2014 | Shameless | Premis de la Crítica Televisiva | Millor actor secundari en sèries de comèdia | Nominat |

## Referències

* ↑ Ford, Rebecca «Maika Monroe, Jeremy Allen White to Star in 'Shotgun'» (en anglès). The Hollywood Reporter, 23-03-2017.
* ↑ Scharmett, Samantha «Shameless: CM Interviews Jeremy Allen White» (en anglès). Collegemagazine.com, 28-03-2012. Arxivat de l'original el 2013-11-17 [Consulta: 26 desembre 2019].
* ↑ Phelan, Hayley «Jeremy Allen White» (en anglès). Interview Magazine, 05-06-2016.
* ↑ Juneau, Jen; Gugliemi, Jodi «Shameless Star Jeremy Allen White and Addison Timlin Welcome First Child, a Daughter» (en anglès). PEOPLE.com / Meredith Corporation, 21-10-2018.
# Resolució 2449 del Consell de Seguretat de les Nacions Unides

La Resolució 2449 del Consell de Seguretat de les Nacions Unides, fou adoptada el 13 de desembre de 2018, Després d'observar la situació humanitària a la República Àrab Síria, el consell va acordar prorrogar l'autorització aprovada a la Resolució 2165 perquè les organitzacions humanitàries de les Nacions Unides i els socis puguin usar els passos fronterers sota supervisió de les autoritats sirianes per tal de subministrar material mèdic i quirúrgic a totes les zones del país que ho requereixin.
La resolució fou aprovada amb 13 vots a favor i cap en contra, però amb l'abstenció de la República Popular de la Xina, qui defensa que es respecti la sobirania siriana, i de la Federació Russa, que considera que el mecanisme fronterer ja no és necessari.

## Referències

* ↑ UNSC Adopts Resolution 2449 On Humanitarian Access In Syria, web de la Missió del Kazakhstan a l'ONU
* ↑ Security Council, Adopting Resolution 2449 (2018), Authorizes One-Year Extension of Cross-Border Aid Deliveries Targeting 13 Million in Syria, un.org, 13 de desembre de 2018

## Vegeu també

* Llista de resolucions del Consell de Seguretat de les Nacions Unides 2401 a la 2500 (2018 -)

## Enllaços externs

* PDF Text de la Resolució a UN.org